Приложение № 3
Към чл.15 и чл.16

Приложение № 4
Към чл.21


На основание чл. 28, ал. 2 от Закона за нормативните актове Ви предоставяме следните:
Мотиви за приемане на „НАРЕДБА ЗА УСЛОВИЯТА И РЕДА ЗА ФИНАНСИРАНЕ И ПОДПОМАГАНЕ НА ФИЗИЧЕСКАТА АКТИВНОСТ, ФИЗИЧЕСКОТО ВЪЗПИТАНИЕ, СПОРТА И СПОРТНО-ТУРИСТИЧЕСКАТА ДЕЙНОСТ, ВКЛЮЧЕНИ В СПОРТНИЯ КАЛЕНДАР НА ОБЩИНА БУРГАС“
I. Причини, които налагат приемане на Наредба за условията и реда за финансиране и подпомагане на физическата активност, физическото възпитание, спорта и спортно-туристическата дейност, включени в календара на Община Бургас.
Към настоящия момент действа Наредба за условията и реда за финансово подпомагане на спортните мероприятия, включени в календара на Община Бургас, приета в края на 2017 г. Нормите на действащата наредба се нуждаят от прецизиране, за да не се създават трудности при нейното прилагане.
В настоящия проект на наредба нормите са по-добре систематизирани и подредени. Целта е да се постигне по-голяма яснота на нормативния акт и да се улесни неговото прилагане. Подредбата на нормите следва процесите, които протичат в хода на работния цикъл от самото начало до неговия край.
С настоящия проект на Наредба за условията и реда за финансиране и подпомагане на физическата активност, физическото възпитание, спорта и спортно-туристическата дейност, включени в календара на Община Бургас се въвеждат и нови норми, които липсват в действащата към настоящия момент Наредба. Целта, която се преследва с новите текстове е уреждане на възникнали в практиката ситуации, за които е липсвало правило в нормативния акт.
II. Цели, които се поставят с предложения Проект и очаквани резултати:
В резултат на приемане на проекта за Наредба за условията и реда за финансиране и подпомагане на физическата активност, физическото възпитание, спорта и спортно-туристическата дейност, включени в календара на Община Бургас, се очаква да се подобри организацията и работата в сферата на спорта чрез въвеждане на строг контрол по законосъобразност при отчитане на разходваните средства, предоставени на спортните организации от Община Бургас, предвид направените големи инвестиции в областта на спорта през последните години. Предвидени са и включване на общинските съветници в дейността по мониторинга на спортните мероприятия за оценка на обществения интерес и тяхната целесъобразност.
III. Финансови и други средства, необходими за прилагане на новата наредба.
Прилагането на новата уредба е свързана с изразходване на финансови средства от бюджета на общината. Съгласно чл. 84 от Закона за публичните финанси (ЗПФ) кметът на общината разработва и внася в Общинския съвет окончателния проект на бюджета на общината. Съгласно чл. 94 от ЗПФ, Общинският съвет приема бюджета на общината за съответната година, в т.ч. и разходите за финансово подпомагане на спортните мероприятия, включени в календара на Община Бургас. Целта е планираният годишен размер на разходите да бъде съобразен с определените разчети в проекто-бюджета за 2020 г.
IV. Анализ на съответствие с правото на Европейския съюз.
Настоящият проект е подзаконов нормативен акт и съответствието му с правото на Европейския съюз е предопределено от синхронизирането на действащото българско законодателство с регламентите и директивите, относими към тази материя.
На заинтересованите се предоставя 14-дневен срок, считан от 23.12.2019 г., за предложения и становища. Предоставеният срок е предвиденият в чл.26,	ал.4, изречение второ, от ЗНА, поради
необходимостта Общински съвет - Бургас, мандат 2019 - 2023 г. да предприеме навременни мерки за вземане на неотложни решения, важни за гражданите на гр. Бургас.
Предложения за изменение и допълване на проекта могат да се входират писмено от заинтересованите лица в деловодството на Общински съвет на Община Бургас или по електронен път на e-mail: y.georgiev@burgascouncil.org

